Brian James

Brian James (s. 18. helmikuuta 1955) on englantilainen kitaristi ja lauluntekijä. Hänet tunnetaan parhaiten punk-yhtye The Damnedin sekä goottipunk-yhtye The Lords of the New Churchin perustajana ja kitaristina. Hän on urallaan tehnyt myös soololevyjä sekä yhteistyötä Iggy Popin ja MC5-yhtyeen kitaristin Wayne Kramerin kanssa. == Ura == Lontoossa 18. helmikuuta 1955 syntynyt James sai varhain inspiraationsa varhaisista proto-punkyhtyeistä, kuten The Stooges, MC5 ja New York Dolls, mikä johti hänen osallistumiseensa paikallisiin lontoolaisiin bändeihin. Yksi näistä oli London S.S, johon kuului myös tuleva The Clashin kitaristi Mick Jones. Vuoteen 1975 mennessä James oli perustanut yhtyeen rumpali Rat Scabiesin ja basisti Captain Sensiblen kanssa, ja trio esiintyi useiden erilaisten laulajien kanssa nimillä The Subterraneans ja Masters of the Backside. Vuotta myöhemmin trio löysi vihdoin vakituisen laulajan Dave Vanianista, mikä johti The Damnedin perustamiseen. === The Damned === The Damnedin ensimmäinen julkinen esiintyminen oli heinäkuussa 1976 Sex Pistolsin lämmittelijänä Lontoon 100 Clubilla. Pian sen jälkeen Stiff Records kiinnitti yhtyeen ja lähetti sen studioon tuottaja Nick Lowen kanssa. The Damned sai kunnian olla ensimmäinen brittiläinen punkbändi, joka julkaisi singlen (”New Rose”). Samana vuonna ilmestyi myös yhtyeen ensimmäinen albumi Damned Damned Damned, molemmat alkuvuodesta 1977. Näiden levyjen kappaleet olivat Brian Jamesin säveltämiä ja sanoittamia. The Damned päätyi Sex Pistolsin Anarchy -kiertueelle, mutta Sex Pistolsin kiroiltua Bill Grundyn juontamassa suorassa TV-lähetyksessä suurin osa kiertueen esiintymisistä peruttiin. The Damned erosi kiertueelta riitannuttuaan Pistols-manageri Malcolm McLarenin kanssa. The Damned pääsi pian T. Rexin jäähyväiskiertueen lämmittelijäksi ja matkusti sen jälkeen Yhdysvaltoihin, missä sen Los Angelesin-keikkansa inspiroi Hollywoodin punk-skeneä. Kiertueen aikana Brian James ystävystyi yhdysvaltalaisen The Dead Boys -yhtyeen laulajan Stiv Batorsin kanssa. Toisen Damned albuminsa Music for Pleasure julkaisemisen jälkeen Brian James erosi yhtyeestä. Hän julkaisi soolosinglen ”Ain’t That a Shame” vuonna 1979. Singlellä soitti rumpuja The Police -yhtyeen Stewart Copeland. Seuraavaksi Brian James liittyi Iggy Popin yhtyeeseen. Vaikka hän soitti keikoilla Iggy Popin kanssa, hän ei koskaan esiintynyt Popin studioäänityksillä. === The Lords of the New Church === Vuonna 1981 James oli valmis perustamaan uuden kokopäiväisen bändin ja hän yhdisti voimansa entisen Dead Boys -laulajan Stiv Batorsin kanssa synnyttäen The Lords of the New Churchin. Brian James oli The Lords of the New Churchin lauluntekijä yhdessä Batorsin kanssa. He julkaisivat kolme studioalbumia, Lords of the New Church (1982) Is Nothing Sacred? (1983) ja Method to Our Madness (1984). Brian Jamesin ja Stiv Batorsin väliset riidat johtivat koko yhtyeen hajoamiseen, kun vuonna 1988 Batorsin terveysongelmat ja keikkojen peruminen johtivat siihen, että Brian James ilmoitti etsivänsä yhtyeelle väliaikaista uutta laulajaa. Stiv Bators suuttui asiasta ja erosi yhtyeestä. Stiv Bators kuoli vuonna 1990 jäätyään auton alle Pariisissa. === Myöhemmät vuodet === The Lords Of The New Churchin hajottua Brian James liittyi takaisin The Damnediin ja soitti yhtyeen useilla reunion-keikoilla 1980-luvun lopulla ja 1990-luvun alussa ja uudestaan vuonna 2022. Vuonna 1992 hän teki musiikkia ranskalaisen Harry Clevenin ohjaamaan Abracadabra-elokuvaan. Elokuvan soundtrack-albumi julkaistiin Benelux-maissa EMI-yhtiön kautta.Internet Movie Database: 2000-luvun alussa Brian James soitti MC5-kitaristi Wayne Kramerin johtamassa Mad For The Racket -projektissa yhdessä Duff McKaganin, Stewart Copelandin ja Clem Burken kanssa, mikä johti vuoden 2001 albumiin Racketeers. Kitaran soiton lisäksi Brian James lauloi albumilla useita kappaleita. Vuonna 2006 hän solmi levytyssopimuksen Easy Action levy-yhtiön kanssa, mikä johti useiden sooloalbumien julkaisuun, The Brian James Gang ilmestyi vuonna 2006, Vuonna 2012 hän julkaisi akustisen sooloalbumin Grand Cru: Chateau Brian. Albumin kappaleesta ”Crawling My Way Back Home” julkaistiin myös musiikkivideo. Sitä seurasi The Damned -covereita sisältänyt albumi Damned If I Do (2013), sekä The Guitar That Dripped Blood (2015) jolla vieraili Dead Boys yhtyeen kitaristi Cheetah Chrome. == Lähteet == Luokka:Elävät henkilöt Luokka:Vuonna 1955 syntyneet Luokka:Englantilaiset kitaristit